# Tour de França de 2025

El Tour de França de 2025 serà la 112a edició del Tour de França. Començarà a Lilla el 5 de juliol de 2025 i acabarà a París el 27 de juliol.

## Recorregut

El 112è Tour de França tindrà 3.320 quilòmetres de recorregut per França. Els participants començaran la prova a l'Esplanada dels Camps de Mart de Lille i l'acabaran per cinquantena vegada als Camps Elisis de París. Després del Grand départ, hi haurà tres etapes més pel nord abans d'entrar a Normandia que donaran opcions tant als esprínters com als rodadors. A la cinquena etapa hi haurà una primera contrarellotge de 33 quilòmetres per Caen i, llavors, els corredors inciaran el camí cap a la Bretanya, on pujaran el Mûr-de-Bretagne durant la 7a etapa. Posteriorment, abans d'arribar al primer dia de descans, els ciclistes es dirigiran cap al centre de França i acabaran el primer bloc de 10 etapes el 14 de juliol, el dia de la festa nacional, amb l'ascens al Puy de Dôme, en la primera etapa en alt de la prova i que conté set ascensions de segona categoria de l'arribada a l'estació d'esquí de Le Mont-Dore, als peus del Puy de Sancy .
Durant les següents 5 etapes, els ciclistes hauran de superar una trilogia pirinenca amb una etapa a Hautacam (etapa 12), una cronoescalada a Peyragudes (etapa 13) i el retorn a Luchon-Superbagnères (etapa 14). La setmana acabarà a Carcassona, en una etapa propícia pels esprínters o per a l'escapada.
L'última setmana depara el pas per la Provença i els Alps. L'endemà de la jornada de descans hi haurà l'ascens al Mont Ventor (etapa 16), dotze anys després de l'última etapa a l'observatori. Durant l'etapa 18, els participants hauran de superar un desnivell de 5.500 metres i l'ascens final al coll de la Loze, que aquesta vegada s'enfrontarà frontalment des de Courchevel i, l'endemà, una altra etapa alpina amb final a La Plagne. Les dues etapes finals s'esperen tranquil·les a nivell de la classificació general; però nervioses de cara a les escapades i per aconseguir una victòria prestigiosa als Camps Elisis parisencs.

## Etapes

| Etapa | Data | Ciutats d'etapa | type | Distància (km) | Desnivell (m) |
| 1a etapa | 5 de jul | Lilla – Lilla | etapa plana | 185 | 1.035 m |
| 2a etapa | 6 de jul | Lauwin-Planque – Boulogne-sur-Mer | etapa accidentada | 212 | 2.164 m |
| 3a etapa | 7 de jul | Valenciennes – Dunkerque | etapa plana | 178 | 671 m |
| 4a etapa | 8 de jul | Amiens – Rouen | etapa accidentada | 173 | |
| 5a etapa | 9 de jul | Caen – Caen | contrarellotge individual | 33 | |
| 6a etapa | 10 de jul | Bayeux – Vire-Normandie | etapa accidentada | 201 | 3.500 m |
| 7a etapa | 11 de jul | Sant-Maloù – Mûr-de-Bretagne | etapa accidentada | 194 | 2.450 m |
| 8a etapa | 12 de jul | Saint-Méen-le-Grand | etapa plana | 174 | |
| 9a etapa | 13 de jul | Chinon – Châteauroux | etapa plana | 170 | |
| 10a etapa | 14 de jul | Enesat – Puèi de Sant Circ | etapa de muntanya | 163 | |
| 11a etapa | 16 de jul | Tolosa – Tolosa | etapa plana | 154 | |
| 12a etapa | 17 de jul | Aush – Hautacam | etapa de muntanya | 181 | |
| 13a etapa | 18 de jul | Lodenvièla – Peyragudes | cronoescalada | 11 | |
| 14a etapa | 19 de jul | Pau – Superbagnères | etapa de muntanya | 183 | |
| 15a etapa | 20 de jul | Muret – Carcassona | etapa accidentada | 169 | |
| 16a etapa | 22 de jul | Montpeller – Ventor | etapa de muntanya | 172 | |
| 17a etapa | 23 de jul | Bolena – Valença | etapa plana | 161 | |
| 18a etapa | 24 de jul | Vif – Col de la Loze | etapa de muntanya | 171 | 5.500 m |
| 19a etapa | 25 de jul | Albertville – La Plagne | etapa de muntanya | 130 | |
| 20a etapa | 26 de jul | Nantua – Pontarlier | etapa accidentada | 185 | 2.850 m |
| 21a etapa | 27 de jul | Mantes-la-Ville – París | etapa plana | 120 | |

### Classificació general final

Font: ProCyclingStats :

### Classificacions annexes finals
#### Classificació per equips
## Referències

* ↑ «HOMECOMING - Tour de France 2025» (en anglès), 29-10-2024. [Consulta: 5 novembre 2024].

## Enllaços externs

* Tour de França de 2025 - Lloc web oficial